《至日见梅》
宋代·喻良能

渐老身仍健，多愁鬓易华。
异乡逢至节，细雨见梅花。
酒薄那能醉，诗成敢自夸。
何时故园里，徙倚看横斜。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。